
KĖDAINIŲ RAJONO SAVIVALDYBĖS TARYBA

SPRENDIMAS
DĖL NEMOKAMO SENATVĖS PENSIJOS AMŽIAUS IR NEĮGALIŲ KELEIVIŲ VEŽIMO VIETINIO (MIESTO IR PRIEMIESČIO) SUSISIEKIMO AUTOBUSŲ MARŠRUTAIS KĖDAINIŲ RAJONO SAVIVALDYBĖJE

[bookmark: _GoBack]2021 m. gruodžio 8 d. Nr. SP-366
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 33 punktu, 16 straipsnio 2 dalies 37 punktu, Lietuvos Respublikos transporto lengvatų įstatymo 5 straipsnio 8 dalimi, Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašu, patvirtintu Lietuvos Respublikos susisiekimo ministro 2010 m. liepos 20 d. įsakymu Nr. 3-457 „Dėl Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo patvirtinimo“, Kėdainių rajono savivaldybės taryba  n u s p r e n d ž i a:
1. Nustatyti, kad senatvės pensijos amžiaus asmenys ir neįgalūs keleiviai, pateikę  tai liudijantį pažymėjimą, vietinio (miesto ir priemiesčio) reguliaraus susisiekimo maršrutais Kėdainių rajono savivaldybėje vežami nemokamai. 
2. Kompensuoti iš Kėdainių rajono savivaldybės biudžeto lėšų uždarosios akcinės bendrovės „Kėdbusas“ išlaidas, patirtas dėl nemokamo senatvės pensijos amžiaus asmenų ir neįgalių keleivių vežimo vietinio (miesto ir priemiesčio) reguliaraus susisiekimo autobusais.
3. Nustatyti, kad šis sprendimas įsigalioja nuo 2022 m. sausio 1 d.
	Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka. 

Kėdainių rajono savivaldybės tarybai

AIŠKINAMASIS RAŠTAS
DĖL NEMOKAMO SENATVĖS PENSIJOS AMŽIAUS IR NEĮGALIŲ KELEIVIŲ VEŽIMO VIETINIO (MIESTO IR PRIEMIESČIO) SUSISIEKIMO AUTOBUSŲ MARŠRUTAIS KĖDAINIŲ RAJONO SAVIVALDYBĖJE

2021m. lapkričio 30 d. 
Kėdainiai
                                  
          Parengto sprendimo projekto tikslai: 
 Vežti nemokamai senatvės pensijos amžiaus asmenis ir neįgalius keleivius vietinio (miesto ir priemiesčio) reguliaraus susisiekimo maršrutais Kėdainių rajono savivaldybėje. 
Sprendimo projekto esmė, rengimo priežastys ir motyvai:
Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 33 punktu, 16 straipsnio 2 dalies 37 punktu, Lietuvos Respublikos transporto lengvatų įstatymo 5 straipsnio 8 dalimi, Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašu, patvirtintu Lietuvos Respublikos susisiekimo ministro 2010 m. liepos 20 d. įsakymu Nr. 3-457 „Dėl Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo patvirtinimo“.
Pagal Lietuvos Respublikos transporto lengvatų įstatymą teisę įsigyti bilietą su 80 proc. nuolaida turi asmenys nuo 80 metų ir vyresni, bei asmenys iki 2005 m. birželio 30 d. pripažinti I grupės invalidais, ir juos lydintys asmenys.  Vežant minėtų grupių asmenis nemokamai, savivaldybė turės apmokėti 20 proc. jų kelionių vertės. 
Teisę įsigyti bilietą su 50 proc. nuolaida turi asmenys nuo 70 metų iki 80 metų, bei asmenys iki 2005 m. birželio 30 d. pripažinti II grupės invalidais. Vežant minėtų grupių asmenis nemokamai, savivaldybė turės apmokėti 50 proc. jų kelionių vertės. 
Asmenys nuo 65 iki 69 metų už bilietą moka 100 proc., todėl visą kainą turės apmokėti  savivaldybė. Kėdainių rajone tokio amžiaus asmenų yra apie 3000. 
Lėšų poreikis. UAB „Kėdbusas“ transporto lengvatų kompensavimui metams preliminariai reikėtų apie 190 tūkst. Eur.
Laukiami rezultatai. Bus 100 proc. kompensuotos kelionės išlaidos senatvės pensijos amžiaus asmenims ir neįgaliems keleiviams, važiuojantiems Kėdainių miesto ir priemiesčio autobusų reguliaraus eismo maršrutais, pateikusiems tai liudijantį pažymėjimą. 
Numatomo teisinio reguliavimo poveikio vertinimas*
	Sritys
	Numatomo teisinio reguliavimo poveikio vertinimo rezultatai

	
	Teigiamas poveikis
	Neigiamas poveikis


	Ekonomikai
	
	

	Finansams
	
	

	Socialinei aplinkai
	
	

	Viešajam administravimui
	
	

	Teisinei sistemai
	
	

	Kriminogeninei situacijai
	
	

	Aplinkai
	
	

	Administracinei naštai
	
	

	Regiono plėtrai
	
	

	Kitoms sritims, asmenims ar jų grupėms
	
	


* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.


      Statybos ir turto skyriaus vedėja		                                   Audronė Naujalienė	

